

VLADA REPUBLIKE HRVATSKE

Zagreb, 2. travnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zaštite okoliša i energetike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ante Pranića, u vezi s naplatom odvoza kanti za prikupljanje otpada |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Ante Pranića, u vezi s naplatom odvoza kanti za prikupljanje otpada - odgovor Vlade

Zastupnik u Hrvatskome saboru, Ante Pranić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s naplatom odvoza kanti za prikupljanje otpada.

Na navedeno zastupničko pitanje Vlada Republike Hrvatske, daje sljedeći odgovor:

Gospodarenje komunalnim otpadom propisano je Zakonom o održivom gospodarenju otpadom (Narodne novine, br. 94/13, 73/17, 14/19 i 98/19; u daljnjem tekstu: Zakon) i Uredbom o gospodarenju komunalnim otpadom (Narodne novine, br. 50/17 i 84/19; u daljnjem tekstu: Uredba).

Izvršno tijelo jedinice lokalne samouprave dužno je na svom području osigurati obavljanje javne usluge prikupljanja miješanog komunalnog i biorazgradivog komunalnog otpada (u daljnjem tekstu: Javna usluga), dok predstavnička tijela jedinice lokalne samouprave odlukom propisuju sam način pružanja Javne usluge u skladu sa Zakonom i Uredbom.

Davatelj Javne usluge dužan je pružati Javnu uslugu u skladu sa Zakonom, Uredbom i Odlukom, te korisnicima usluge osigurati spremnike za miješani komunalni otpad, biorazgradivi komunalni otpad, spremnike za odvojeno prikupljanje reciklabilnog otpada, te obračunati pruženu uslugu u skladu sa Zakonom i Uredbom.

Eventualno potrebna dodatna obrazloženja u vezi s pitanjem zastupnika, dat će dr. sc. Tomislav Ćorić, ministar zaštite okoliša i energetike.

PREDSJEDNIK

mr. sc. Andrej Plenković